b'\n_START_ARTICLE_\nBerge Stahl\n_START_PARAGRAPH_\nBerge Stahl je norve\xc5\xa1ka ladja na razsuti tovor (bulker). Do prihoda MS Vale Brasil leta 2011 je bila najve\xc4\x8dja ladja na razsuti tovor na svetu. Trenutno je registrirana na Norve\xc5\xa1kem, prej je bila registrirana v Liberiji. Lastnik ladje je singapurski BW Group._NEWLINE_Berge Stahl ima nosilnost 364 767 metri\xc4\x8dnih ton. Zgradilo jo je ju\xc5\xbenokorejsko podjetje Hyundai Heavy Industries leta 1986 .Dolga je 342 metrov, \xc5\xa1irok 63,5 metrov in ima ugrez 23 metrov._NEWLINE_Za pogon ima en 9 metrov visok dizelski motor MAN B&W 7L90MCE, s 27610 KM (20,59 MW), ki poganja en propeler. Najve\xc4\x8dja hitrost je 13,5 vozlov._NEWLINE_Zaradi velikosti je omejena le na nekaj pristani\xc5\xa1\xc4\x8d na svetu. \xc4\x8ce ni polno nalo\xc5\xbeena lahko uporablja ve\xc4\x8d pristani\xc5\xa1\xc4\x8d. Po navadi tovori rudo od Terminal Mar\xc3\xadtimo de Ponta da Madeira v Braziliji do Rotterdamskega pristani\xc5\xa1\xc4\x8da, Nizozemska. Na leto naredi 10 takih izletov, vsak povratni izlet traja pet tednov._NEWLINE_Natovarjanje ladje (365 000 ton tovora) traja 35 ur, hitrost natovarjanja je okrog 3 tone \xc5\xbeelezove rude na sekundo._NEWLINE_Plovba od Brazilije do Nizozemske traja okrog 14 dni.'